Argo Meresaar

Argo Meresaar (sündinud 13. jaanuaril 1980) on endine eesti võrkpallur ja praegune võrkpallitreener. Meresaar kuulus Eesti võrkpallikoondisse aastatel 2000–2013 ja mängis koondises 175 mängu. Periooditi täitis ta ka koondise kapteni rolli. Ta on esindanud Eestit Euroopa meistrivõistluste finaalturniiril aastatel 2009 ja 2011 ning Euroopa liigas aastatel 2005, 2006. Argo Meresaar on Pärnu Spordikooli kasvandik ning ta esimene klubi meeste vanuseklassis oli Pärnu võrkpalliklubi, kus ta mängis alates hooajast 1996/97 kaheksa aastat. Kodustest võistlustel osaleti sellel perioodil Eesti meistri- ja karikavõistlustel, kusjuures viis hooaega järjest (1999/2000–2003/2004) ei suutnud Eestis ükski meeskond neilt kulda võtta. Samuti osaleti Euroopas nii kõige kõrgemas (CEV Meistrite liigas), kui ka teise (CEV Top Teams karikasari) ja kolmanda (CEV Cup) astme sarjades. Säravamateks tulemusteks Eurosarjades jäi hooajal 2002/03 CEV Top Teams karikasarjas veerandfinaali jõudmine tänu millele järgneval hooajal (2003/04) saadi CEV Meistrite liigas otse alagrupiturniirile. Meresaare ainuke välishooaeg oli 2004/05 Venemaa kõrgliigaklubis Jaroslavli Neftjannik. Argo mängis küll hooaja seal lõpuni, kuid võistkond oma tulemustega rahule ei jäänud, lõpetades Venemaa superliiga ja karikavõistlused vastavalt 10. ja 9. kohaga. Meresaar täitis klubis põhidiagonaalründaja rolli. Hooajal 2005/06 naasis Argo kodumaale ning liitus kohaliku klubiga Tartu Pere Leib, kus ta mängis kaks hooaega. Medalikapp täienes esimesel hooajal Eesti karika- ja meistrivõistluste kullaga ning Schenker Liiga hõbedaga (kus Argo valiti ka liiga kõige efektiivsemaks mängijaks). Teise hooaja (2006/07) eel lõid Argol välja tõsised seljaprobleemid, millega ta võitles terve hooaja ning 2007. aasta kevadel käis ta seljaoperatsioonil. Sel hooajal osales klubi CEV Top Teams karikasarjas, kus eelringist edasi ei pääsetud. Eesti karika- ja meistrivõistlustel teeniti teine koht. Hooajal 2007/08 naasis Meresaar Pärnu võrkpalliklubisse, kellega võideti Eesti meistrivõistlustel pronksmedal. Samal hooajal osales Meresaar ka Selver Tallinna ridades CEV Challenge Cupil, kus jõuti välja veerandfinaali. Alates 2008/09 hooajast mängis ta viis hooaega klubis Selver Tallinn. Need hooajad olid klubile väga edukad: kuld- ja hõbemedaleid võideti nii Eesti karika- ja meistrivõistlustel kui ka Schenker Liigas. Samuti osaleti Euroopa klubivõrkpalli tugevuselt teises (CEV Cup) ja kolmandas (CEV Challenge Cup) sarjas, kus parim tulemus oli viimases 2010/11 hooajal veerandfinaali jõudmine. Meresaar oli hilisematel hooaegadel ka meeskonna kapten. Hooajaks 2013/14 vahetas ta taas Eesti siseselt klubi ning naasis Bigbank Tartusse, kus ta mängis kaks hooaega. Esimesel hooajal tabas teda põlvevigastus, mistõttu ta käis meniskioperatsioonil ning jäi hooaja otsustavatest mängudest eemale. Vaatamata sellele tuldi Eesti meistriks, samuti saadi teine koht Eesti karikavõistlustel ja Schenker Liigas. Teisel hooajal (2014/15) oli Meresaar taas väljakul ning nimetati ka meeskonna kapteniks. Klubi võitis Schenker Liiga ning sai Eesti meistrivõistlustel teise koha; mõlemaid finaale mängiti Argo endise koduklubi Pärnu VK vastu. Meresaar teatas 2015. aasta kevadel, et lõpetab oma mängijakarjääri võrkpallurina ning soovib alustada tööd võrkpallitreenerina. Meresaar töötas aastatel 2015–2021 (algul treener Oliver Lüütsepa kõrval) Bigbank Tartu abitreenerina. Lisaks treenis ta noorvõrkpallureid spordiklubis Duo, millest sai hiljem tema põhitöö ja kellega on võidetud eri vanuseklassides ka medaleid. 2018. aastal sai ta Eesti noormeeste (sündinud 2003 ja hiljem) koondise vanemtreeneriks. Balti liiga 2005/06 Tartu Pere Leivaga 2008/09 Selver Tallinnaga 2009/10 Selver Tallinnaga 2010/11 Selver Tallinnaga 2011/12 Selver Tallinnaga 2013/14 Bigbank Tartuga 2014/15 Bigbank Tartuga Rahvusvahelised karikavõistlused 2001/02 Premium Cup ESS Pärnuga Eesti meistrivõistlused 1996/97 Pärnu võrkpalliklubiga 1998/99 ESS Pärnuga 1999/2000 ESS Pärnuga 2000/01 ESS Pärnuga 2001/02 ESS Pärnuga 2002/03 ESS Pärnuga 2003/04 ESS Falck Pärnuga 2005/06 Tartu Pere Leivaga 2006/07 Tartu Pere Leivaga 2007/08 Pärnu võrkpalliklubiga 2008/09 Selver Tallinnaga 2009/10 Selver Tallinnaga 2010/11 Selver Tallinnaga 2011/12 Selver Tallinnaga 2012/13 Selver Tallinnaga 2013/14 Bigbank Tartuga 2014/15 Bigbank Tartuga Eesti karikavõistlused 1997/98 Pärnu võrkpalliklubiga 1998/99 ESS Pärnuga 1999/2000 ESS Pärnuga 2000/01 ESS Pärnuga 2001/02 ESS Pärnuga 2002/03 ESS Pärnuga 2003/04 ESS Falck Pärnuga 2005/06 Tartu Pere Leivaga 2006/07 Tartu Pere Leivaga 2008/09 Selver Tallinnaga 2009/10 Selver Tallinnaga 2010/11 Selver Tallinnaga 2011/12 Selver Tallinnaga 2012/13 Selver Tallinnaga 2013/14 Bigbank Tartuga Individuaalsed auhinnad 2005/06 Schenker Liiga efektiivseim mängija 2009/10 Schenker Liiga põhiturniiri parim mängija Hooaeg 1999/2000 Eesti parim meesvõrkpallur. Hooaeg 2000/2001 Eesti parim meesvõrkpallur. Hooaeg 2001/2002 Eesti parim meesvõrkpallur. Hooaeg 2002/2003 Eesti parim meesvõrkpallur. Hooaeg 2008/2009 Eesti parim meesvõrkpallur. Argo Meresaar on sündinud Pärnumaal ning lõpetanud 1998. aastal Ülejõe gümnaasiumi. 2000. aastast õppis ta Tartu Ülikooli Pärnu kolledžis, mille lõpetas ärijuhtimise erialal. Roosna, M. (2017). Terava keelega. Rahva Raamat. Lk 331. ISBN 9789949549702. Mängud koondises (mehed). Eesti Võrkpalli Liit, seisuga 09.09.2021. Meresaar: Keel lõi terve õhkkonna! Postimees Sport arhiiv, 02.05.2005. Argo Meresaar Sporditulemused (vaadatud 09.03.2023). ESS/Falck Pärnu näitab pallimängijatele eeskuju Postimees arhiiv, 02.12.2003. Argo Meresaar avastab Jaroslavlis Venemaad Eesti Päevaleht arhiiv, 18.09.2004. Argo Meresaar jääb Jaroslavli Õhtuleht, 08.12.2004. Argo Meresaar mängib tuleval hooajal Tartus Postimees Sport arhiiv, 03.08.2005. Argo Meresaar jätkab tuleval hooajal Tartus Eesti Päevaleht arhiiv, 25.07.2006. Schenkeri liiga efektiivseim mängija oli Argo Meresaar Postimees Sport, 18.04.2006. Pere Leib tõestas, et pole ühemeheklubi Postimees Sport, 13.10.2006. Vigastusetont murrab Pere Leiva mehi Postimees Sport arhiiv, 26.02.2007. Meresaar: Pärnu kaudu uuele ringile Õhtuleht arhiiv, 20.10.2007. Argo Meresaar naaseb Pärnusse Postimees sport arhiiv, 14.08.2007. Pärnu VK võitis Eesti meistrivõistluste pronksi Postimees Sport arhiiv, 11.04.2008. Meresaar mängib eurosarjas Selveri ridades Postmees Sport arhiiv, 07.09.2007. Argo Meresaar hakkab mängima Selveris Postimees Sport arhiiv, 16.06.2008. Läks, nagu pidi – Selver võitis viienda kulla Postimees Sport arhiiv, 14.03.2011. Selveri kapten: vahepeal oli paha maitse suus Postimees Sport arhiiv, 20.01.2012. Eesti meistermeeskond teeb plaane uueks hooajaks ERR Sport arhiiv, 08.07.2014. Meresaar: hea meel on tagasi olla Postimees Sport arhiiv, 20.09.2014. FF oli põnev, aga Pärnule kurb Pärnu Potsimees arhiiv, 10.03.2015. Meresaare karjääri eredaim mälestus on Euroopa meistri alistamine ERR Sport arhiiv, 24.04.2015. Ojametsa asemel saab Tartu Bigbanki peatreeneriks Lüütsepp, Meresaar abitreeneriks ERR Sport arhiiv, 24.04.2015. Võrkpallikoondiste vanemtreeneriteks kinnitati Meresaar ja Kuprijanovitš ERR Sport arhiiv, 25.01.2018. Meresaar nimetati põhiturniiri parimaks mängijaks Postimees Sport arhiiv, 09.02.2010. Aasta võrkpallurid on Argo Meresaar ja Terje Palu Delfi Sport, 28.11.2000. Paremad hooajal 2001 Eesti Võrkpalli Liidu arhiiv. Paremad hooajal 2001/2002 Eesti Võrkpalli Liidu arhiiv. Paremad hooajal 2002/2003 Eesti Võrkpalli Liidu arhiiv. Paremad hooajal 2008/2009 Eesti Võrkpalli Liidu arhiiv. Argo Meresaar Reformi erakonna koduleht (vaadatud 09.03.2023). Biograafia ESBL-is Argo Meresaar SK Duo koduleht Argo Meresaar Volleybox